Public procurement notice: Contract Notice
Published: 2019-04-15
Buyer: Forsvarsministeriet Materiel- og Indkøbsstyrelsen
Country: DK
Contract type: Services
Procedure: Open procedure
CPV classification: 48482000 | 72200000 | 72212330 | 72212450
Estimated value: 3000000 DKK
Submission deadline: 2019-05-27
Award criteria: The most economic tender

Technical requirements: Udvikling, vedligeholdelse, support og videreudvikling af IT-baseret HR-personaleplanlægningsværktøj (HR2P)
Kontrakt om udvikling, vedligeholdelse, support og videreudvikling af IT-baseret HR-personaleplanlægningsværktøj (HR2P), der ved anvendelse af data tilgængelig i Forsvarets DeMars (via Forsvarets Fiin-net), skal kunne understøtte beslutningsprocesser i forbindelse med produktionsmålsfastlæggelse på såvel kort som lang sigt, samt i relation til faktuel geografisk bemanding.
I efteråret 2018 opstartede FMI udviklingsarbejdet af et sådant planlægningsværktøj. Udviklingsarbejdet blev imidlertid indstillet ultimo 2018, og FMI’s egen version af planlægningsværktøjet (”FMI-løsningen”) er således ikke færdigudviklet. Tilbudsgiveren har mulighed for, men ikke en pligt til, at inddrage FMI-løsningen i sit tilbud/løsningsforslag, jf. nærmere herom i udbudsbetingelsernes pkt. 5.2 og udbudsbetingelsernes bilag C (FMI-løsningen).
Kontrakten er ikke opdelt i delaftaler, da en opdeling af kontrakten vil medføre en uforholdsmæssig forhøjelse af omkostningerne i forbindelse med såvel udbudsprocessen som den efterfølgende kontraktadministration.
Der henvises til udbudsmaterialet vedrørende betalingsbetingelser. Fakturering skal ske i overensstemmelse med gældende dansk lovgivning om offentlige betalinger. Dette er p.t. lovbkg. nr. 798 fra juni 2007, som stiller krav om elektronisk fakturering. De nærmere betingelser vil fremgå af kontrakten.
Der kræves ingen særlig retlig form. Såfremt kontrakten tildeles en sammenslutning af leverandører (f.eks. et konsortium), skal deltagerne påtage sig solidarisk hæftelse og udpege en leverandør som repræsentant for sammenslutningen.
Kontrakten skal udføres under hensyntagen til CSR-krav og den anvendte arbejdsklausul; der henvises til Kontraktens Bilag 15 for yderligere oplysninger.
Udførelse af kontrakten kræver, at Leverandøren indhenter den fornødne sikkerhedsgodkendelse, jf. nærmere herom i Kontraktens afsnit 16.5.
Deltagelse i udbuddet kan kun ske elektronisk via ordregivers anvendte elektroniske udbudssystem jf. pkt. I.3). Se nærmere herom i udbudsbetingelserne. Såfremt tilbudsgiver oplever problemer med systemet, kan support kontaktes på mail dksupport@eu-supply.com eller telefon (+45) 70 20 80 14.
Der vil blive afholdt et orienteringsmøde, hvor FMI vil give en præsentation af udbuddet og kontraktgenstanden. Se nærmere herom i udbudsbetingelserne.
Det er en forudsætning for deltagelse i udbudsproceduren, at der anvendes ESPD, jf. udbudslovens § 148. FMI kræver, at tilbudsgiver anvender ESPD som foreløbig dokumentation for, at tilbudsgiver ikke er omfattet af de i udbudslovens §  § 135 og 136 anførte udelukkelsesgrunde og opfylder de minimumskrav til egnethed, der er anført i § 140, jf. pkt. III.1.2).
Tilbudsgiver og eventuelt deltagerne i en sammenslutning af enheder og/eller støttende enheder skal anvende den elektroniske version af ESPD. ESPD er tilgængelig i det elektroniske udbudssystem, Digitale Udbud.
Før tildeling af kontrakten kræver FMI, at den tilbudsgiver, til hvem FMI har til hensigt at tildele kontrakten, har afgivet dokumentation for de oplysninger, der er afgivet i ESPD, jf. udbudslovens § § 151-155. Såfremt en tilbudsgiver baserer sig på andre enheders formåen, jf. pkt. III.1.2, skal tilbudsgiver på opfordring afgive støtteerklæringer eller anden dokumentation, der godtgør, at tilbudsgiver kan disponere over den nødvendige økonomiske og finansielle formåen og/eller tekniske og faglige kapacitet, og at den pågældende enhed er juridisk forpligtet over for ansøger. I mangel af en sådan dokumentation, kan FMI ikke tage sådan(ne) enheds/enheders økonomiske og finansielle formåen og/eller tekniske og faglige kapacitet i betragtning. FMI har udarbejdet en skabelon (tilgængelig i det digitale udbudssystem), der kan anvendes som erklæring for denne juridiske forpligtelse. FMI vil stærkt opfordre tilbudsgiver til at anvende denne skabelon. Det understreges dog, at det alene er tilbudsgivers ansvar at sørge for, at de afgivne oplysninger overholder kravene.
FMI er forpligtet til at udelukke en tilbudsgiver fra deltagelse i udbudsproceduren, hvis tilbudsgiveren er omfattet af en af de i udbudslovens § § 135 og 136 nævnte obligatoriske udelukkelsesgrunde, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138. Det bemærkes, at visse frivillige udelukkelsesgrunde i direktiv 2014/24/EU om offentlige indkøb er gjort obligatoriske i udbudslovens § 136.
Såfremt samme juridiske enhed er en del af eller på anden måde deltager i flere tilbud, f.eks. afsender eget tilbud og samtidig deltager i et konsortium, der også afsender tilbud, skal tilbudsgiverne sikre, at samme juridiske enheds deltagelse ikke medfører mulighed for gensidigt at koordinere tilbuddene. FMI forbeholder sig ret til at anmode tilbudsgiverne om at godtgøre over for FMI, at samme juridiske enheds deltagelse ikke kan true gennemsigtigheden og fordreje konkurrencen mellem de bydende.


Award value: 3000000